Madog (panto)

Pantomeim Cymraeg yn seiliedig ar hanes chwedlonol y tywysog Madog ap Owain Gwynedd yw Madog. Crëwyd a llwyfannwyd y panto gan Gwmni Theatr Cymru ym 1976, ar gyfer ei pherfformio dros y Gaeaf 1976 a Gwanwyn 1977. Roedd rhai o sêr y cyfnod yn serenu yn y sioe fel Gari Williams a'r digrifwr Ronnie Williams, un hanner o'r ddeuawd boblogaidd Ryan a Ronnie. Ronnie oedd yng ngofal y sgript a'r cyfarwyddo.

 Disgrifiad byr 
Hanes y tywysog Madog yn hwylio ar draws yr Iwerydd i ddarganfod America yn 1170.

bawd|Cast y panto Madog 1976

 Cefndir 
bawd|Bryn Williams fel Madog a Valmai Jones fel ei wraig
bawd|Iona Banks fel y wrach ddrwg yn Madog
bawd|Dilwyn Roberts a'r Band o'r Panto Madog

Un sy'n hel atgofion am y panto yw aelod o'r band, Dilwyn Roberts : "Ar Dachwedd 23ain, 1976, teithiom i Fangor i ddechrau ymarferion. Teitl y panto oedd "Madoc" [Madog] a seiliwyd y stori ar y chwedl fod y Tywysog Madoc ap Owain Gwynedd wedi hwylio ar draws yr Iwerydd a darganfod America yn 1170. Bryn Williams oedd y prif gymeriad, Madoc, roedd Bryn yn hen ffrind i Ronnie o, Ryan and Ronnie, ar BBC Cymru. 

Polisi Wilbert Lloyd Roberts, Cyfarwyddwr y Cwmni, oedd cyflogi criw o actorion oedd newydd raddio o Goleg Cerdd a Drama Cymru i ysgrifennu a pherfformio dramâu anturus ac i gymryd rhan yng nghynyrchiadau prif ffrwd y cwmni. I Elwyn a minnau, aelodau’r band, roedd hi’n amser i ni gwrdd â’r Cyfarwyddwr Cerdd, Cenfyn Evans. Yn ogystal â chwarae'r piano, roedd Cenfyn hefyd yn chwarae'r Trwmped. Felly yr offeryn hwnnw oedd yn mynd i fod yn brif offeryn y band."

"Aeth yr ymarferion yn dda a chan fod y cast i gyd yn gantorion profiadol, roedd y cynnwys cerddorol yn amrywio o ganeuon traddodiadol Cymreig a chaneuon gwreiddiol gan Cefin Roberts. Traddodiad panto arall yw cyfranogiad y gynulleidfa. Mwynhaodd Emyr [Gari Williams] yn arbennig y gwaith byrfyfyr a fyddai'n anochel o ganlyniad i weithio gyda phlant. [...] Wedi pythefnos o berfformiadau yn Theatr Gwynedd, daeth yn amser i ni gychwyn ar daith Cymru."

 Cymeriadau 
 Tywysog Madoc ap Owain Gwynedd
 Harriet ei wraig
 Gwrach Ddrwg
 Doctor Wyn Wyn - Doctor y llong
 Gari - Americanwr brodorol
 Capten y llong 
 Ffani - y gogyddes 
 Rhys - Cariadon 
 Heledd - Cariadon
 Lisa y forwyn 

 Cynyrchiadau nodedig 
bawd|Llun o'r panto Madog 1976 Cwmni Theatr Gymru (Archifau Gwynedd)
Llwyfannwyd y panto am y tro cyntaf gan Gwmni Theatr Cymru ym 1974. Cyfarwyddwr Ronnie Williams; Cynllunydd Martin Morley; cyfarwyddwr cerdd Cenfyn Evans;  offerynwyr Dilwyn Roberts, Elwyn Williams a Paul Westwell; goleuo Huw Roberts; sain Rolant Jones; cast: 
 Tywysog Madoc ap Owain Gwynedd - Bryn Williams
 Harriet ei wraig - Valmai Jones
 Gwrach Ddrwg - Iona Banks
 Doctor y llong - Ronnie Williams
 Americanwr brodorol - Gari Williams
 Capten y llong - Cefin Roberts
 Ffani - y gogyddes - Mei Jones
 Cariadon - fo - Wyn Bowen Harries
 Cariadon - hi - Sian Morgan
 Lisa y forwyn - Mari Gwilym

Ymysg y band roedd Dilwyn Roberts a brawd Gari Williams, Elwyn Williams (ail hanner o'r ddeuawd boblogaidd Emyr ac Elwyn).

"...cafodd y straen o berfformio wyth sioe yr wythnos effaith ar iechyd Emyr [Gari Williams]. [...] Wedi 66 perfformiad dros 9 wythnos, roedd Emyr wedi blino ac yn barod am seibiant. Ond, gan ein bod ni bellach yn berfformwyr llawn amser, roedd yn rhaid i ni wneud yn siŵr ein bod yn ennill digon bob wythnos."

 Cyfeiriadau 

Categori:Dramâu Cerdd Cymraeg
Categori:Pantomeim Cymraeg
Categori:Theatr Gymraeg y 1970au